เอกสารแนบ 3 รายงานคณะกรรมการตรวจสอบ

คณะกรรมการบริษัทหลักทรัพย์ ยูไนเต็ด จำกัด (มหาชน) ได้แต่งตั้งคณะกรรมการตรวจสอบจำนวน
3 ท่าน ประกอบด้วย นายโกศล ฉันธิกุล นายนันทสิทธิ์ เล็กศรีสกุล และนายวิบูลย์ ชัยศุจยากร
โดยมีนายโกศล ฉันธิกุล ดำรงตำแหน่งประธานคณะกรรมการตรวจสอบ
และมีผู้ช่วยผู้อำนวยการฝ่ายกำกับดูแลและตรวจสอบการปฏิบัติงานภายใน ทำหน้าที่เป็นเลขานุการ
ทั้งนี้กรรมการตรวจสอบแต่ละท่านไม่ได้เป็นที่ปรึกษา กรรมการบริหาร ลูกจ้างหรือพนักงานของบริษัท
และมีคุณสมบัติครบถ้วนตามที่สำนักงานคณะกรรมการ ก.ล.ต. กำหนด

คณะกรรมการตรวจสอบ ได้ปฏิบัติหน้าที่อย่างอิสระ
ตามขอบเขตอำนาจหน้าที่ที่กำหนดไว้ในกฎบัตรของคณะกรรมการตรวจสอบ
โดยได้รับความร่วมมือจากทุกฝ่ายที่เกี่ยวข้อง คณะกรรมการตรวจสอบ
ตระหนักถึงความสำคัญของการควบคุมภายใน การบริหารจัดการความเสี่ยง
และการกำกับดูแลกิจการที่ดี เพื่อให้บริษัทฯ มีการควบคุมภายในที่ดี
มีการบริหารจัดการความเสี่ยงให้อยู่ในระดับที่เหมาะสมและยอมรับได้
ตลอดจนการรายงานทางการเงินที่มีความถูกต้อง เชื่อถือได้

ในรอบปี พ.ศ. 2555 คณะกรรมการตรวจสอบได้มีการประชุมตามวาระจำนวน 4 ครั้ง
นอกจากนี้กรรมการตรวจสอบได้จัดให้มีการประชุมเพื่อสอบทานงบการเงินของบริษัทฯ
ระหว่างคณะกรรมการตรวจสอบกับผู้สอบบัญชี โดยไม่มีฝ่ายจัดการเข้าร่วมประชุม จำนวน 2 ครั้ง
ในการปฏิบัติงานของคณะกรรมการตรวจสอบมีประเด็นที่มีสาระสำคัญ ดังนี้

1. สอบทานงบการเงินรายไตรมาสและงบการเงินประจำปี พ.ศ. 2555
คณะกรรมการตรวจสอบได้สอบทานงบการเงินรายไตรมาส และงบการเงินประจำปี พ.ศ. 2555
ของบริษัทฯ ก่อนนำเสนอคณะกรรมการบริษัทฯ เพื่อให้มั่นใจได้ว่า งบการเงิน

ของบริษัทฯได้ปฏิบัติตามมาตรฐานการบัญชีที่รับรองทั่วไป
รวมถึงการเปิดเผยข้อมูลในงบการเงินอย่างถูกต้อง เพียงพอ และทันเวลา
รวมทั้งได้นำข้อสังเกตของผู้สอบบัญชีมาปรับปรุงแก้ไขในการจัดทำงบการเงินของบริษัท
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า งบการเงินของบริษัทฯ
ได้ปฏิบัติตามตามมาตรฐานการบัญชีที่ยอมรับทั่วไป
และเปิดเผยข้อมูลในรายงานทางการเงินเป็นไปอย่างถูกต้องครบถ้วน และทันเวลาที่กำหนด

2. สอบทานการกำกับดูแลกิจการที่ดี
คณะกรรมการตรวจสอบได้สอบทานนโยบายการกำกับดูแลกิจการที่ดี และการส่งเสริมให้บริษัทฯ
มีบรรษัทภิบาล การบริหารจัดการที่ดี สามารถตรวจสอบได้
มีการเปิดเผยข้อมูลอย่างเพียงพอและโปร่งใส เพื่อสร้างความเชื่อมั่นให้กับนักลงทุน
หน่วยงานกำกับดูแล ผู้มีส่วนได้เสีย คณะกรรมการตรวจสอบมีความเห็นว่า บริษัทฯ
มีการกำกับดูแลกิจการที่ดีในระดับดี ตลอดจนมีการส่งเสริมให้ผู้มีส่วนได้เสียของบริษัทฯ
มีส่วนร่วมและเกิดประโยชน์ร่วมกันอย่างแท้จริง

3. สอบทานประสิทธิภาพของระบบการควบคุมภายใน และระบบการบริหารความเสี่ยง
คณะกรรมการตรวจสอบ
ได้กำกับดูแลให้มีระบบการควบคุมภายในที่ดี และมีการบริหารจัดการความเสี่ยงต่าง ๆ ของบริษัท
ให้อยู่ในระดับที่ยอมรับได้
โดยคณะกรรมการตรวจสอบได้สอบทานจากรายงานการตรวจสอบของผู้ตรวจสอบภายในของบริษัทในปี
พ.ศ.2555 พบว่า บริษัทได้มีการแก้ไขปรับปรุงระบบการควบคุมภายใน
และการบริหารความเสี่ยงที่ให้เหมาะสมต่อสภาวการณ์ที่เปลี่ยนแปลงไป และมีความรัดกุมเพิ่มมากขึ้น

4. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย หรือกฎหมายอื่นๆ ที่เกี่ยวข้องกับธุรกิจของบริษัท
คณะกรรมการตรวจสอบได้กำกับให้มีการปฏิบัติให้เป็นไปตามกฎหมายที่เกี่ยวข้อง โดยในปี พ.ศ.
2555 คณะกรรมการตรวจสอบได้รับทราบผลการตรวจสอบโดยสมาคาตลาดตราสารหนี้ไทย
และพบว่าบริษัทมีการปฏิบัติไม่เป็นไปตามข้อกำหนดของสมาคมตลาดตราสารหนี้ไทยในบางประเด็น
คณะกรรมการตรวจสอบมีความเห็นให้บริษัทได้ดำเนินการปรับปรุงแก้ไขระบบและวิธีการปฏิบัติงานให้รัดกุมเพียงพอและมีประสิทธิภาพเพิ่มขึ้น
เพื่อเป็นการป้องกันมิให้มีกรณีดังกล่าวเกิดขึ้นอีก

5. คัดเลือกและเสนอแต่งตั้งผู้สอบบัญชี คณะกรรมการตรวจสอบได้พิจารณาคัดเลือกผู้สอบบัญชี
โดยพิจารณาความเป็นอิสระของผู้สอบบัญชี และกำหนดค่าตอบแทนที่เหมาะสม
รวมทั้งเสนอแต่งตั้งผู้สอบบัญชีรับอนุญาตที่มีคุณสมบัติเหมาะสมเป็นผู้สอบบัญชีของบริษัทต่อคณะกรรมการบริษัท
ในการประชุมคณะกรรมการบริษัทครั้งที่2/2555 เมื่อวันที่ 20 กุมภาพันธ์
พ.ศ. 2555 เพื่อขออนุมัติต่อที่ประชุมใหญ่สามัญผู้ถือหุ้นให้แต่งตั้ง บริษัท ดีลอยท์ ทู้ช โธมัทสุ ไชยยส
สอบบัญชี จำกัด เป็นผู้สอบบัญชีของบริษัทฯ ในปี พ.ศ. 2555

6.
สอบทานและให้ความเห็นต่อรายการที่เกี่ยวโยงกันและรายการที่อาจมีความขัดแย้งทางผลประโยชน์ระหว่าง
ผู้มีส่วนได้เสียกับบริษัท รวมถึงการเปิดเผยข้อมูลดังกล่าว คณะกรรมการตรวจสอบเห็นว่าบริษัทฯ
ได้มีการทำรายการกับบุคคล
ที่เกี่ยวโยงกันเป็นไปตามธุรกิจการค้าปกติทั่วไป มีความเหมาะสมและเพื่อประโยชน์ทั้งหมดของบริษัท
รวมทั้งมีการเปิดเผยข้อมูลให้กับผู้ที่เกี่ยวข้องได้รับทราบครบถ้วนถูกต้องตามหลักเกณฑ์ที่หน่วยงานกำกับดูแลประกาศกำหนด

7. กำกับดูแลงานตรวจสอบภายใน คณะกรรมการตรวจสอบได้สอบทานแผนการตรวจสอบประจำปี
พ.ศ. 2555
ซึ่งกำหนดบนพื้นฐานของการตระหนักถึงความเสี่ยงที่อาจจะเกิดขึ้นที่จะมีผลกระทบต่องบการเงิน
และการดำเนินงานของบริษัทเป็นหลัก และครอบคลุมประเด็นอื่นๆ ที่จะมีผลกระทบต่อการดำเนินงาน
โดยคณะกรรมการตรวจสอบได้รับทราบรายงานการปฏิบัติงานของฝ่ายกำกับดูแลและตรวจสอบการปฏิบัติงานภายในทุกเดือน
เพื่อพิจารณาและเสนอแนวทางปรับปรุงแก้ไขระบบการควบคุมภายในที่มีจุดอ่อน
รวมทั้งให้มีการติดตามแก้ไขปรับปรุงข้อบกพร่องที่ตรวจพบ

โดยสรุป คณะกรรมการตรวจสอบได้ปฏิบัติหน้าที่ตามขอบเขตและอำนาจหน้าที่
ที่ได้กำหนดไว้ในกฎบัตรคณะกรรมการตรวจสอบ และคณะกรรมการตรวจสอบมีความเห็นว่า
การจัดทำและเปิดเผยข้อมูลทางการเงินของบริษัทฯ มีความถูกต้อง เชื่อถือได้ และบริษัทฯ
ได้ปฏิบัติตามข้อกำหนดต่างๆ ของหน่วยงานกำกับดูแล
มีการบริหารความเสี่ยงที่เหมาะสมและมีประสิทธิภาพ
มีระบบการควบคุมภายในที่ดีและเพียงพอ
ไม่พบรายการผิดพลาดที่มีสาระสำคัญที่จะกระทบต่อฐานะการเงินของบริษัท
โดยได้รายงานผลต่อคณะกรรมการบริษัทฯ แล้ว

  คณะกรรมการตรวจสอบ

_________________________ _________________________
_________________________

(นายโกศล ฉันธิกุล) (นายนันทสิทธิ์ เล็กศรีสกุล) (นายวิบูลย์ ชัยศุจยากร)

ประธานกรรมคณะกรรมการตรวจสอบ กรรมการตรวจสอบ กรรมการตรวจสอบ